Diari Oficial de la Generalitat Valenciana


Sumari del DOGV 333, del 27-01-1986 (1986/805641)

ORDRE de 14 de gener de 1986, de la Conselleria de Cultura, Educació i Ciència, per la qual es dicten instruccions per a la implantació del règim de concerts educatius a partir del curs 1986/87.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   333

Data del DOGV
:   27-01-1986

Secció del DOGV
:   ALTRES DISPOSICIONS

Número del document
:   1986/805641


Data del document
:   14-01-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 14 de gener de 1986, de la Conselleria de Cultura, Educació i Ciència, per la qual es dicten instruccions per a la implantació del règim de concerts educatius a partir del curs 1986-87.  
Segons que disposa la Llei Orgànica 8/1985 de 3 de juliol Reguladora del Dret a l'Educació, en la disposició addicional primera, punt u, i una vegada aprovat el Reial Decret 2377/1985, de 18 de desembre (BOE de 27 de desembre) Reglament de Normes Bàsiques sobre Concerts Educatius, cal establir instruccions a fi que, d'acord amb el que preveu aquest Reglament s'implante el règim de concerts educatius a partir del curs 1986/87.   
Per això i en exercici de les competències establertes a l'article 35 de la Llei Orgànica 5/1982, d?1 de juliol, per la qual es va aprovar l'Estatut d'Autonomia de la Comunitat Valenciana i havent-se produït el traspàs de les funcions i els serveis en matèria d'ensenyament a la Generalitat Valenciana pel Reial Decret 2093/1983, de 28 de juliol, i fent ús de les atribucions assenyalades a l'article 35 de la Llei 5/1983, de Govern Valencià,   
DECRETE:  
Primer  
Els Centres privats que, d'acord amb la Llei Orgànica Reguladora del Dret a l'Educació i el Reglament de Normes Bàsiques sobre Concerts Educatius, desitgen amparar-se al règim de concerts a partir del curs 1986/87, ho sol·licitaran de la Conselleria de Cultura, Educació i Ciència en el termini de trenta dies naturals a partir de la publicació de la present Ordre al Diari Oficial de la Generalitat Valenciana   
Segon  
Les sol·licituds es tramitaran a través del Servei Territorial d'Educació en l?àmbit territorial del qual estiguen ubicats els centres respectius.   
Tercer  
1. A la sol·licitud s'adjuntarà la documentació complementària que, en relació amb les circumstàncies de cada Centre, n'acredite l'autorització administrativa i si escau, la classificació obtinguda, així com el nombre d'unitats escolars en funcionament, la relació mitjana alumnes-professor per unitat escolar i el règim de finançament amb fons públics, d'acord amb la normativa anterior a la Llei Orgànica 8/1985 de 3 de juliol que fan referència al curs acadèmic 1985/86 segons els models dels annexos I, II, III i IV.   
2. Tindran preferència per a acollir-se al règim de concerts els Centres a què fa referència l'article 48.3 de la Llei Orgànica 8/1985, de 3 de juliol.   
3. A l'efecte del que disposa el punt anterior els centres privats que satisfacen necessitats d'escolarització, atenguen a poblacions escolars de condicions socioeconòmiques desfavorables o que, acomplint algun dels requisits anteriors, realitzen experiències d'interés pedagògic per al sistema educatiu, presentaran, amb la sol·licitud de concert, una memòria explicativa de les circunstàncies assenyalades d'acord amb el model de guió indicatiu de l'annex V.   
4. Si de cas, sempre que es done igualtat de condicions, tindran preferència aquells centres que en règim de cooperativa complesquen amb alguna o algunes de les finalitats descrites en el punt anterior, els quals aportaran fotocòpia compulsada dels Estatuts de la cooperativa a la documentació.   
5. Els Centres, a què fa referència les disposicions addicionals primera, punt dos, i segona del Reglament de Normes Bàsiques sobre Concerts Educatius, acreditaran, a més, l?atenció a necessitats urgents d'escolarització o a poblacions rurals o suburbials respectivament.   
Quart  
Els Serveis Territorials d'Educació sotmetran les sol·licituds presentades, per a l'estudi i proposta d'aquestes, a les Comissions Territorials de concerts educatius la composició i actuacions de les quals s'estableixen en els articles següents.   
Cinqué  
1. Les Comissions Territorials de concerts educatius es constituiran en el termini de quinze dies a partir de la publicació de la present Ordre en el Diari Oficial de la Generalitat Valenciana   
2. Estaran integrades pels membres següents:   
President:   
- El Director del Servei Territorial d'Educació.   
Vocals:   
- Quatre membres de l'Administració educativa designats pel Director del Servei Territorial d'Educació.   
- Quatre representants dels Ajuntaments, en els termes municipals dels quals s'impartesca amb major extensió l'educació objecte de concerts educatius, designats pel Director del Servei Territorial d'Educació.   
- Tres representants dels titulars dels centres privats, la designació dels quals l'efectuaran les organitzacions empresarials de l'ensenyament més representatives en l'àmbit provincial. Si no es produeix, la designació recaurà, necessàriament, en dos titulars dels centres de major nombre d'alumnes i un dels centres de menor nombre d'alumnes de la província.   
- Un representant dels Centres en règim de cooperativa d'ensenyament designat per les organitzacions que agrupen aquesta mena de Centres docents.   
- Quatre representants del professorat designats per les organitzacions sindicals de major representativitat a la província.   
- Quatre representants dels pares d'alumnes, elegits per les confederacions o federacions d'associacions de pares d'alumnes legalment constituïdes més representatives en l?àmbit provincial.   
Secretari:   
- El Secretari del Servei Territorial d'Educació.   
Sisé  
Les Comissions Territorials de concerts educatius tindran les funcions següents:   
a) Examinar i avaluar les sol·licituds i les memòries presentades.   
b) Formular davant la Conselleria de Cultura, Educació i Ciència les propostes corresponents segons el que disposa l'article 23 del Reglament de Normes Bàsiques sobre Concerts Educatius.   
Seté  
Les Comissions Territorials es reuniran totes les vegades que calga, prèvia convocatòria del seu president fins el dia 15 del mes de març de 1986.   
Vuité  
En la segona quinzena del mes de març els Directors dels Serveis Territorials d'Educació remetran amb el corresponent informe les sol·licituds dels Centres i les propostes de les Comissions Territorials de concerts educatius a la Conselleria de Cultura, Educació i Ciència, la qual, previ informe de la Direcció General d'Educació Bàsica i Ensenyaments Especials i de la Direcció General d'Ensenyaments Mitjans i amb la fiscalització prèvia de la Intervenció Delegada de la Conselleria d'Economia i Hisenda, formularà Resolució definitiva, abans del 30 d'abril, sobre l'aprovació o denegació dels concerts educatius sol·licitats. Aquesta Resolució es notificarà als interessats i es publicarà en el Diari Oficial de la Generalitat Valenciana. Davant la resolució denegatòria l'interessat podrà interposar un recurs de reposició previ a la via contecioso-administrativa.   
Nové  
La formalització dels concerts educatius es realitzarà en un document administratiu on es faran constar els drets i obligacions recíprocs, així com les característiques concretes del Centre i d'altres circumstàncies que deriven de la Llei Orgànica 8/1985 i dels reglaments de la seua aplicació.   
Aquesta formalització s'efectuarà abans del 15 de maig de 1986.   
DISPOSICIONS FINALS  
Primera  
S'autoritza el Director General d'Educació Bàsica i Ensenyaments Especials i el Director General d'Ensenyaments Mitjans per a dictar totes les instruccions necessàries a efectes de la implantació del règim de concerts a partir del curs acadèmic 1986/87,   
Segona  
La present Ordre entrarà en vigor el mateix dia que es publica en el Diari Oficial de la Generalitat Valenciana.   
València, 14 de gener de 1986.   
El Conseller de Cultura, Educació i Ciència,  
CEBRIA CISCAR I CASABAN  
Veure imatge